32000D0111
L 033/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 декември 1999 година
за определяне на нова банка за антигени и създаване на разпоредби за прехвърляне и съхранение на антигени в рамките на действията на Общността по отнoшение на резервите от ваксини за шап
(нотифицирано под номер C(1999) 4782)
(2000/111/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), последно изменено с Регламент (EО) № 1258/99 на Съвета (2), и по-специално член 14 от него,
като взе предвид Решение 91/666/ЕИО на Съвета от 11 декември 1991 г. относно създаване на резерви от противошапни ваксини в Общността (3), последно изменено с Решение 1999/762/ЕО на Съвета (4), и по-специално член 3, параграф 1, трето тире и член 7 от него,
като има предвид, че:
(1)
В съответствие с член 3 от Решение 91/666/ЕИО Комисията, в съответствие с процедурите, установени в член 10 от въпросното решение, може да определи помещение за съхранение на общностните резерви от антигени на шапа, доколкото те са в съответствие с разпоредбите на членове 4 и 6 от въпросното решение.
(2)
Член 3 от Решение 93/590/EО на Комисията от 5 ноември 1993 г. относно закупуването от Общността на антигени на вируса на шап в рамките на действията на Общността във връзка с резервите от противошапни ваксини (5), последно изменено с Решение 95/471/EО (6), създава разпоредби антигените да бъдат съхранявани на три специфични места.
(3)
Решение 97/348/EО на Комисията от 23 май 1997 г. относно закупуване от Общността на антигени за болестта шап и за разработването, производство, съхранението и разпределение на противошапни ваксини (7), конкретизира разпределението на новозакупени антигени към определените банки за антигени.
(4)
Помещенията на Института за здравето на животните в Pirbright, Обединено кралство, вече не са определени от Общността за банка за антигени. Нещо повече, предишната банка за антигени в Pirbright отказа да получава количествата и видовете антигени, определени с Решение 97/348/EО и тези антигени са били съхранявани в помещенията на производителя Merial SAS, Pirbright.
(5)
Предвид необходимите разходи и преразглеждането на съответното законодателство изглежда уместно да бъде определен производителят на антигени Meriаl SAS в Pirbright, Обединеното кралство, като банка за антигени на Общността и да бъдат създадени съответните разпоредби за прехвърлянето на антигените, съхранявани в Института за здравето на животните в Pirbright, Обединеното кралство, за съхранение в помещенията на Merial SAS, Pirbright.
(6)
Генералният директор на Генералната дирекция, отговаряща за ветеринарното законодателство на Общността в областта на здравето на животните, е оправомощен да подписва договори с определените банки за антигени, представляващи частна собственост.
(7)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Без да се засягат разпоредбите на член 3, параграф 1, първо и второ тире от Решение 91/666/ЕИО, в Merial SAS, Pirbright, Обединено кралство, се създава банка за антигени.
2. Количествата и типовете антигени, съхранявани в съответствие с Решение 93/590/EО в банката за антигени на Общността към Института за здравето на животните, Pirbright, Обединеното кралство, се прехвърлят за съхранение в Merial SAS, Pirbright, Обединеното кралство. Отговорност за прехвърлянето на антигените носи Merial SAS.
3. Антигенът, закупен от Общността и предаден на банката за антигени на Общността в помещенията на Института за здравето на животните, Pirbright, Обединеното кралство, в съответствие с Решение 97/348/EО, се съхранява в помещенията на Merial SAS, Pirbright, Обединеното кралство.
4. За реализиране на целите на параграфи 2 и 3 Комисията сключва договор от името на Европейската общност с Merial SAS.
5. Генералният директор на Генералната дирекция, отговаряща за ветеринарното законодателство на Общността в областта на здравето на животните, се оправомощава да подпише договора относно прехвърлянето и съхранението на антигените от името на Комисията на Европейските общности.
Член 2
Настоящото решение се прилага от 1 февруари 2000 г.
Член 3
Адресати на настоящото решение са държавите-членки.
Съставено в Брюксел на 21 декември 1999 година.